GiliGold/VAD_KnessetCorpus huggingface dataset:
דוד אמסלם: הפקידים צריכים לשבת אחד עם השני, שלא ילכו הביתה, שיישבו יום אחרי יום, ואחרי שלושה חודשים יביאו את הפתרון.
דוד אמסלם: זה אחרי שיצאו לחופש ועישנו נרגילה.
דוד אמסלם: אבל שנה אני סביב הזנב של עצמי, שנה, ואני לא מאמין שאחרי שנה אנחנו עדיין נמצאים במצב הזה.
דוד אמסלם: תחדד לו במכתב - אני לא מתכוון לנהל עוד את ועדת הפנים בסדר הזה.
דוד אמסלם: מצדי לא יהיו דיונים יותר בוועדת הפנים.
דוד אמסלם: אם מנכ"לים יחשבו שהם לא מגיעים לפה, יבואו השרים שלהם.
דוד אמסלם: לא תהיה פה חקיקה, לא יהיה כלום בכל מה שקשור לוועדת הפנים.
דוד אמסלם: לי נמאס מהזלזול הזה.
דוד אמסלם: מדובר פה בחיי אדם.
דוד אמסלם: אני מסכים עם כל מה שאמרו ראשי המועצה.
דוד אמסלם: הם אומרים: זה כבר שנה.
דוד אמסלם: הבחורה שהיתה פה עד היום לא יוצאת לי מהראש.
דוד אמסלם: ביקשתי סליחה בראש השנה עליה.
דוד אמסלם: היא אמא לחמישה ילדים, בת שלושים, חולת סרטן.
דוד אמסלם: לא ייאמן.
דוד אמסלם: בכתה פה עם דמעות לפני שתי ישיבות.
דוד אמסלם: וכל אחד, יש לו זמן לעשות הכול חוץ מזה.
דוד אמסלם: אני לא מקבל את זה.
דוד אמסלם: אני פגוע, ואני מרגיש כמעט חסר אונים בסיפור הזה, כי אני לא יודע לנהל דיונים מהסוג הזה.
דוד אמסלם: דיון לא נעשה לשם הדיון או לשם הטלוויזיה.
דוד אמסלם: דיון בסוף יש החלטות, וצריך לבצע אותן.
דוד אמסלם: אתם לא חשופים למה שאני מקבל.
דוד אמסלם: אני מקבל עשרות פניות על בסיס יומי, גם מילדים קטנים.
דוד אמסלם: לכן אולי אתם לא מתרגשים כל כך – עוברים דרך הקפיטריה, לוקחים קפה, והולכים ומתכננים את החג, אבל אתם לא מבינים מה קורה שם ביום-יום לאנשים.
דוד אמסלם: לכן אני מצפה, שתביאו לנו את הפתרון בלוחות הזמנים שאדבר עכשיו.
דוד אמסלם: אז אל"ף, זה מה שאעשה.
דוד אמסלם: דבר שני, אני מבקש במסגרת התקנות – אני מחלק את העסק לשני חלקים: לנושא של איכות סביבה, משרד החקלאות, גזם וכו' – תעשו פיין טיונינג לתקנות עד הסוף.
דוד אמסלם: תסגרו את הסיפור של הדיווח לוועדה, אני מקבל את מה שאמרה חברת הכנסת פארן.
דוד אמסלם: תומר, שב אתם.
דוד אמסלם: אני קובע מייד אחרי סוכות – תגישו.
<תומר רוזנר: מתי הם יגישו?
<תומר רוזנר: אנחנו נעביר להם את ההערות עוד יומיים.
דוד אמסלם: מצדי, אל תלכו מפה היום.
דוד אמסלם: תסגרו הכול אחרי הדיון.
<תומר רוזנר: הם צריכים להגיש מכתב של שר החקלאות עם מכתב התייעצות.
דוד אמסלם: אני לא אנהל לכם את היומנים.
דוד אמסלם: היום, מחר – מייד אחרי סוכות אני קובע דיון נוסף רק בנושא אישור התקנות האלה והצו.
דוד אמסלם: אני קודם כל אעביר את זה פה, ואעביר את זה לחוקה.
דוד אמסלם: אני רוצה להתקדם בזה.
דוד אמסלם: אני חושב שיש לזה אמירה ציבורית.
דוד אמסלם: אני לוקח על עצמי גם לתאם עם ניסן את הוועדה המשותפת כדי לגמור את העניין הזה.
דוד אמסלם: אני רוצה להתקדם בנושא הזה.
דוד אמסלם: לכן אני מבקש, כפי שאמרתי, מייד אחרי סוכות.
דוד אמסלם: אודיע לכם עוד היום את הלו"ז לגבי הישיבה הבאה.
דוד אמסלם: אני מבקש לקבל עד אז את העמדה של מתאם הפעולות בשטחים - כתובה - לגבי הנושא הזה כולל הפרוטוקולים, ולראות את העמדה שהגשתם לו, מה היו ההמלצות, ומה היתה תשובתו.
דוד אמסלם: אני מבקשת לקבל את זה באופן מוסמך כדי שאבין מבחינתי מה עמדת הצבא.
דוד אמסלם: אני רוצה לחדד – גם בהנחת עבודה שאנחנו סוגרים את כל האירוע הזה, יכול להיות שהמפחמות ימשיכו לעבוד, ואני רוצה להבין, האם הצבא מתייחס רק לגדר או הוא גם מתייחס לאיכות האוויר.
דוד אמסלם: מה קורה עם האוויר שמגיע מהצד השני לכאן?
דוד אמסלם: האם אין לו מה לעשות?
דוד אמסלם: איך הוא פותר את הבעיה הזאת בנושא הפרקטי, כפוף לכל ההסכמים הבין-לאומיים וכו'?
דוד אמסלם: אני מבקש שלא יכתבו לי את זה, אלא מה הם מתכוונים לעשות, אילו זה, כפי שהגדיר את זה המנכ"ל לאיכות הסביבה, שזה טרור סביבתי.
דוד אמסלם: איך מתייחס הצבא לטרור סביבתי.
דוד אמסלם: לגבי הנושא של משרד הכלכלה, אני מציע לכם לשבת, כי אני רואה אתכם כאבן הראשה של הסיפור.
דוד אמסלם: אני מבקש שתזמנו דיון עם משרד המשפטים, עם משרד החקלאות.
דוד אמסלם: קחו רק יועצים משפטיים.
דוד אמסלם: זמנו רק יועצים משפטיים.
דוד אמסלם: גם אם תזיזי את הראש ככה, אני מבקש שתעשי את זה, כי אני מזהה את זה אצלכם.
דוד אמסלם: גם אם לא, תתנדבי לעשות את זה, ותזמני את היועץ המשפטי של המשרד לאיכות הסביבה, משרד החקלאות, הצבא, משרד המשפטים.
דוד אמסלם: תעשו דיון של משפטנים.
דוד אמסלם: זו שאלה משפטית כרגע ביניכם.
דוד אמסלם: תגישו לנו הצעת חוק שבאה להסדיר את הנושא הזה, ככה שלא תהיה אפשרות להעביר פחמים ממדינת ישראל.
דוד אמסלם: כמו במזון, כמו ברכבים הגנובים, כמו בהרבה דברים אחרים.
דוד אמסלם: ולא – אני מודיע לכם – היועץ המשפטי שלי ינסח את הצעת החוק במסגרת חוק ההסדרים – אתם יכולים לומר את זה לשר האוצר – כל סוגיית החקיקה של האוצר לא תעבור בלי שנעביר את החוק הזה.
דוד אמסלם: לא רק דיור מעניין; מעניין גם אנשים שמתים.
דוד אמסלם: לכן, כדי שלא תייצרו בקצה איזושהי בעיה שיכולה להיות בעיה קואליציונית, אני מבקש מכם עכשיו, מה שאמרתי.
דוד אמסלם: איך שאני יוצא, אתם מזמנים את הישיבה הזאת.
דוד אמסלם: מודיעים לשר שלכם מה החלטתי.
דוד אמסלם: וזה בישיבה הבאה שאגיע, תבואו עם הצעת החוק.
דוד אמסלם: כפי שאמרתי, אם זה לא יהיה, אקדם את זה במסגרת הוועדה, את הצעת החוק.
דוד אמסלם: ואז אני אשאל את השאלה, כמו תמיד, מה אתם עושים בכלל?
דוד אמסלם: בסוף יש אני, היועץ המשפטי והמנהלת.
דוד אמסלם: לא יודע מה משרדים שלמים עם מאות אנשים עושים כל היום מהבוקר עד הלילה.
דוד אמסלם: רק לספר לנו למה אי-אפשר ולמה יש פה בעיה ושם יש בעיה.
דוד אמסלם: לכן אני מבקש מייד אחרי סוכות להביא לי את הפתרון – גם הצבא וגם משרד הכלכלה.
דוד אמסלם: חתימה טובה לכולם.
דוד אמסלם: בקשת שר הפנים להתייעצות עם ועדת הפנים והסביבה בדבר דחיית הבחירות במועצה האזורית אל קסום.
דוד אמסלם: קיימנו דיון ב-27 בספטמבר שזה לפני כשבועיים.
דוד אמסלם: קיימנו דיון מאוד ארוך וממצה ואני לא מתכוון לפתוח את הנושא לדיון מחדש.
דוד אמסלם: אז כבר גמרנו את כל הווריאנטים של הדיון.
דוד אמסלם: אני מתנצל, קודם כל גמר חתימה טובה לכולם ושנה טובה.
דוד אמסלם: אני מתכוון להביא את זה להצבעה ואני אקרא לכם רק את הנושא של הצו עצמו, מה הבקשה של השר.
מסעוד גנאים: אנחנו מצביעים בלי דיון?
דוד אמסלם: היה דיון.
דוד אמסלם: אצלכם אתם מתחלפים, אבל אני בסוף מתקדם עם העסק.
דוד אמסלם: לא פותח דיון חדש בגלל שיש אנשים חדשים.
מסעוד גנאים: אין שום דיון עכשיו?
דוד אמסלם: אם אתה רוצה לומר משהו, בבקשה.
דוד אמסלם: אבל בעיקרון אני מיציתי.
דוד אמסלם: תראה, אני לא עושה דיונים פה לשם הדיונים.
באסל גטאס: בדיון לקחו חלק גם נציגי התושבים?
דוד אמסלם: אני גם רואה את חלקם.
דוד אמסלם: לא צריך לבקר אותי.
דוד אמסלם: אני עשיתי דיון והוא היה כמעט ארבע שעות.
דוד אמסלם: דרך אגב, זה הדיון הכי ארוך שעשיתי עד היום בכנסת.
דוד אמסלם: אפילו הצלחתי להוציא חלק, להחזיר, להוציא ולהחזיר, כולל את חברי הכנסת.
דוד אמסלם: בסופו של דבר אנחנו עכשיו מביאים את הנושא להצבעה ואם אתם רוצים להתייחס, בגלל הכבוד שלכם אין לי שום בעיה עם זה.
דוד אמסלם: תרצו בכמה משפטים – אבל בסופו של עניין אנחנו נביא את זה להצבעה.
דוד אמסלם: אני אקרא לכם את המכתב שהשר שלח באמצעות ראש המטה שלו.
דוד אמסלם: "התייעצות עם ועדת הפנים והגנת הסביבה של הכנסת בדבר דחיית הבחירות במועצה האזורית אל קסום.
דוד אמסלם: המשך למכתב מיום 13.9.16 ולקראת הדיון בוועדה מחר.
דוד אמסלם: הנני מבקש לעדכן כי כבוד שר הפנים מצא לנכון לבחון את האפשרות לדחות הבחירות במועצה האזורית של אל קסום ל-25.4.2017, וזאת על מנת לאפשר לכל התושבים הגרים בתחומי המועצה להירשם במרשם האוכלוסין כדי שיוכלו לממש את זכותם לבחור ולהיבחר בבחירות הראשונות במועצה.
דוד אמסלם: עוד אבקש להפנות לפסק דין בבג"ץ, 7148/16 בו נאמר באשר להצעה האמורה לדחות את הבחירות למועד 25.4.2017 כי הפתרון המעשי שניתן על-ידי שר הפנים נראה במקומו ואנחנו ממליצים מאוד בוועדת הפנים לתת לו יד".
דוד אמסלם: זאת בעצם ההתייחסות של בג"ץ.
דוד אמסלם: תצלמו להם את זה ותתנו להם את זה.
דוד אמסלם: בעקבות כל הדיון, ההתייעצויות וכו' החלטתי, גם אחרי ששמעתי את מנהלת הרשות להסדרת ההתיישבות הבדואית בנגב וגם את משרד הפנים, להביא להצבעה היום גם את הנושא של אל קסום.
דוד אמסלם: אני רואה גם את הנושא של נווה מדבר כאותו סיפור.
דוד אמסלם: אלה אותם וריאנטים.
דוד אמסלם: בסך-הכול גם שם לא נרשמו אנשים באופן קיצוני.
דוד אמסלם: מה אחוז הרישום בנווה מדבר, משרד הפנים?
באסל גטאס: רשומים לבחירות כתושבים של המקום?
יוסי ברון: בוחרים רשומים 2,112 מתוך 4,323 תושבים.
מסעוד גנאים: זה יותר מ-50%?
<יוסי ברון: בוודאי.
<יוסי ברון: תושבים זה כולל ילדים.
<יוסי ברון: בוחרים זה לא כולל ילדים.
באסל גטאס: זה טוב או לא טוב?
באסל גטאס: למה צריך לדחות?
דוד אמסלם: שנייה, חבר'ה, לא להפריע לי.
דוד אמסלם: אתה הפרעת לי גם בפעם הקודמת.
דוד אמסלם: כמה תושבים יש?
<יוסי ברון: אני חוזר ואומר: רשומים – 4,323 תושבים.
דוד אמסלם: הם נרשמו?
<יוסי ברון: אלה התושבים שרשומים ברשות האוכלוסין.
דוד אמסלם: כמה תושבים לא רשומים יש שם?
<יוסי ברון: אני לא יודע.
דוד אמסלם: אדוני ראש המועצה, כמה תושבים יש אצלך?
דוד אמסלם: לכמה תושבים אתה נותן שירות?
<יונה רחמים: לפי האישורים של משרד הפנים אנחנו מטפלים באוכלוסייה של כ-23,000 תושבים.
דוד אמסלם: כמה רשומים באל קסום אצלך?
דוד אמסלם: משרד הפנים, אין לך את נתוני הבסיס האלה או שעכשיו אתה רק לומד אותם?
<יוסי ברון: העברנו אותם כבר בדיון הראשון.
דוד אמסלם: אז בוא ותקרא אותם.
דוד אמסלם: ברגע שאני מעיר אותך ב-12 בלילה אתה צריך לזרוק את הנתונים.
<יוסי ברון: מספר דומה, בסביבות 2,200.
דוד אמסלם: וכמה תושבים יש שם?
<יוסי ברון: בערך 4,800.
דוד אמסלם: זאת אומרת שהפרמטרים זהים.
דוד ביטן: זה לא כולל את הלא-רשומים.
דוד אמסלם: הם נותנים שם שירות כמעט למאה אלף איש.
דוד אמסלם: חבר הכנסת מסעוד גנאים, בבקשה, שלוש דקות לרשותך.
מסעוד גנאים: תודה רבה, אדוני היושב-ראש, בתחילה אני מברך את כל האורחים.
מסעוד גנאים: אדוני היושב-ראש, מדובר במועצה האזורית אל קסום ולא גם על נווה מדבר.
מסעוד גנאים: הבקשה לדחיית הבחירות היא רק למועצה האזורית אל קסום.
מסעוד גנאים: שנית, העניין הוא לא רק תאריך הבחירות אלא העניין של העיקרון.
מסעוד גנאים: בשנת 2003, נדמה לי, הייתה המועצה האזורית אבו בסמה ואחר-כך עשו את זה נווה מדבר.
מסעוד גנאים: אנשים שם לא עשו את הפעולה המתבקשת – לבחור מי ינהל את עניינם, וזה דבר חשוב.
מסעוד גנאים: אנחנו מדברים על כפרים שהם כולם מוכרים במסגרת המועצה האזורית.
מסעוד גנאים: הוכר בהם וזה טוב והלוואי ומשרד הפנים והממשלה יכירו בכל הכפרים הבלתי-מוכרים בנגב כדי לפתור את הבעיה הזו.
מסעוד גנאים: סוף סוף, בעקבות ההכרה בכפרים האלה, הנגב על כל תושביו, ערבים ויהודים, ישגשג ויתפתח.
מסעוד גנאים: אדוני היושב-ראש, כל פעם דוחים את הבחירות מטעמים ומסיבות שונות.
מסעוד גנאים: לכן אני חושב שהדחייה רק מעכבת את זכותם של האנשים לממש את מה שכל אזרח צריך לממש במדינה דמוקרטית, שזה לבחור ולהיבחר.
מסעוד גנאים: לפי דעתי, ההחלטה של משרד הפנים – ממה שהבנתי, אתה תקרא אותה כדי שנצביע – זו החלטה מוטעית שלא משרתת את האנשים.
מסעוד גנאים: היא לא משרתת את מימוש זכותם הדמוקרטית לבחור ולהיבחר.
מסעוד גנאים: לכן, לפי דעתי ולדעת רבים, צריך להשאיר את הבחירות במועדן, בסוף נובמבר, ולתת לאנשים לבחור ולהיבחר.
מסעוד גנאים: כפי שאמרתי, זו גם תהיה דוגמה לכפרים אחרים.
מסעוד גנאים: עד עכשיו יש 30 כפרים בלתי-מוכרים ואולי יותר.
דוד ביטן: איזו פגיעה יש בזכות לבחור ולהיבחר אם דוחים את הבחירות בכמה חודשים?
דוד אמסלם: דוד, דוד, תן לו.
מסעוד גנאים: הטעמים לא משקפים בכלל.
מסעוד גנאים: אנשים אומרים לך: אנחנו רוצים לממש את זכותנו לבחור ולהיבחר, אז תנו להם לעשות את זה בלי לדחות.
דוד אמסלם: באסל, בבקשה.
באסל גטאס: לפני שאני אוכל להתייחס, היושב-ראש, שאלתי היא מה עם הבחירות בנווה מדבר, הן נשארות ב-29 בנובמבר?
דוד אמסלם: אנחנו עשינו דיון רחב.
דוד אמסלם: ברשותך, אני אענה לחבר הכנסת מסעוד גנאים בשני משפטים.
דוד אמסלם: אבן היסוד בדמוקרטיה זה הבחירות וזה בוודאי, אבל עצם העניין שיש סמכות לשר הפנים למנות ועדות, אתה מבין לבד שגם החוק מבין שיש מצבים שאי אפשר בהם לקיים בחירות.
דוד אמסלם: הרי יש יום אחרי הבחירות.
דוד אמסלם: יש התנהלות וכו'.
דוד אמסלם: יש מספר דברים שצריך לבחון ולכן, לאחר שבעצם נבחנו הדברים שר הפנים פנה אליי.
דוד אמסלם: הרי לאף אחד אין עניין לנהל את הרשויות האלה.
מסעוד גנאים: אתה יודע שבמקומות אחרים היה עניין להמשיך - - - מהמפלגה של השר או אחר.
דוד אמסלם: אני אומר לך גם מה עמדתי.
דוד אמסלם: שר הפנים, כשהוא נבחר, הוא אמר דבר ראשון שהוא עושה את הבחירות ואין לו עניין בזה.
דוד אמסלם: כולם מבינים את העניין.
דוד אמסלם: בשעתו היו הרבה רשויות שהיו בהן ועדות והיום כבר כמעט ואין.
דוד אמסלם: בשורה התחתונה יש תושבים שצריך לתת להם שירות וברגע שאתה מבין שהפלטפורמה הנוכחית היא בעייתית יותר, לכן זה.
דוד אמסלם: השר ביקש, גם בגלל הערעורים וגם בגלל הליכי הרישום – לא אלאה אותך פה.
דוד אמסלם: לכן דנו בזה חמש שעות.
דוד אמסלם: אני מקדיש לנושא הזה עשרות שעות, בלי קשר לוועדה.
דוד אמסלם: שמעתי את כולם, את אלה שרוצים ואת אלה שלא רוצים.
דוד אמסלם: תאמין לי, שעות.
דוד אמסלם: לכן, בסופו של דבר, השר ביקש ופנה לוועדה, כחלק מהליך משפטי שהם כבר היו מצויים בו.
דוד אמסלם: יש חובה להתייעץ עם הוועדה.
דוד אמסלם: לא חייבים לקבל את עמדתה, אבל זאת החובה.
דוד אמסלם: אני אמרתי שלהצבעה אני כבר מביא את שתי המועצות בגלל שאני חושב שהן באותם פרמטרים.
דוד אמסלם: למה השר לא התייעץ לגבי השנייה לכאורה?
דוד אמסלם: בגלל שבשנייה לא ערערו.
דוד אמסלם: אנחנו באים על ההליך, על הרישום ועל כל מה שקורה שם.
דוד אמסלם: שמעתי גם את המנהלת והבנתי את העמדה שלהם בפעם הקודמת.
דוד אמסלם: הבנתי מה ההמלצה שלהם, בחנתי את הדברים ושקלתי אותם.
באסל גטאס: מה ממליצה המנהלת?
דוד אמסלם: לדחות.
דוד אמסלם: לעשות את שניהם ביחד ולדחות.
באסל גטאס: למתי?
דוד ביטן: לאפריל.
דוד אמסלם: על מה מדובר עכשיו?
דוד אמסלם: לא דוחים בעשרים שנה.
דוד אמסלם: הרי כולנו גם רוצים שהליך הבחירות יהיה הליך נכון וטוב.
דוד אמסלם: יש כבר כיוון, יש מועד, יש הכול.
דוד אמסלם: זה הרציונל שלי אבל אני לא רוצה לפתוח את הדיון.
באסל גטאס: אמרת לנו להתייחס.
באסל גטאס: אני לא רוצה להתייחס לשטויות.
באסל גטאס: אני שואל אותך, בתור יושב-ראש ועדת הפנים, בתור מי שהשקיע את השעות האלה, שעות על גבי שעות.
באסל גטאס: יש לי שתי שאלות וזה בעצם ממצה גם את ההערות שלי.
באסל גטאס: אתה בטוח שזאת תהיה הפעם האחרונה שדוחים?
באסל גטאס: האם אתה מאמין בלב שלם שהבחירות אכן יהיו באפריל 2017?
דוד ביטן: זה לא תלוי בנו.
דוד אמסלם: הדבר היחיד שאני בטוח בו הוא שאני מדבר אתך עכשיו.
דוד ביטן: זה תלוי בנו?
באסל גטאס: אתה פוליטיקאי משופשף ואתה יודע להעריך את הדברים.
דוד אמסלם: אני מעריך שיש סבירות גבוהה.
באסל גטאס: האם תהיה עוד סחבת או שבאמת ובתמים אתה משוכנע שמשרד הפנים הולך על זה?
דוד אמסלם: באסל, אם זה היה תלוי בי, הייתי נותן לך את התשובה.
דוד ביטן: סיכוי סביר שזה יהיה.
דוד אמסלם: אני אומר לך שכרגע יש לזה סבירות.
דוד אמסלם: אני מעריך שיש לזה סבירות גבוהה.
באסל גטאס: אז אני מבקש שוועדת הפנים בהחלטה שלה, ואתה בתור היושב-ראש, תגידו.
באסל גטאס: אנחנו לא חותמת גומי, אנחנו לא משחקים משחקי ילדים.
באסל גטאס: אנחנו מאמצים את ההמלצה לדחות בתנאי שזה אכן יהיה.
באסל גטאס: לפחות ההמלצה שלנו שזה אכן יהיה.
דוד ביטן: ואז תתמכו?
דוד ביטן: אם אתם תומכים, אני בעד זה.
באסל גטאס: יש משקל להחלטת ועדת הפנים והשר יכבד אותה.
דוד ביטן: אם הם תומכים, אני מוכן לכתוב את זה.
דוד אמסלם: יש תאריך.
באסל גטאס: שאלה שנייה, מה יהיה בחמשת החודשים עד לבחירות?
דוד אמסלם: אתה פותח דיון.
דוד אמסלם: קיימנו דיון למעלה מארבע שעות וכפי שאמרתי, זה היה הדיון הכי ארוך שניהלתי עד היום בכנסת.
דוד אמסלם: הכול עלה.
דוד אמסלם: תאמין לי, אני מקדיש לזה כל-כך הרבה שעות, שאני משוכנע לחלוטין שאתה לא הקדשת לזה אפילו 10% ממה שאני הקדשתי לנושא.
דוד אמסלם: הבאתי את כל המכלול ואין לי צד בעניין, מעבר לטובת האזרחים וטובת מדינת ישראל.
דוד אמסלם: תבין את זה.
דוד אמסלם: אין לי כלום פה.
דוד אמסלם: אני לא ממנה, לא לא-ממנה.
דוד אמסלם: לא מעניין אותי.
דוד אמסלם: אני חושב על טובת התושבים שם.
דוד אמסלם: מה קרה שם?
דוד אמסלם: התושבים לא נרשמים.
דוד אמסלם: תחשוב שבמדינת ישראל יש 5 מיליון אזרחים שהם בעלי זכות הצבעה פוטנציאלית ורק 500,000 נרשמו.
דוד אמסלם: 10% מהם או 20%.
דוד אמסלם: אתה מבין שמשהו לא בסדר פה.
דוד אמסלם: הרבה דברים עלו פה וחלק מזה, לדעתי, שיש משבר בין התושבים לבין המדינה.
דוד אמסלם: חלקם לא מאמינים, חלקם יש להם נכסים שלא רוצים שיידעו שהם גרים שם, קרקעות, מס הכנסה.
דוד אמסלם: איך הוא אמר?
דוד אמסלם: חלק מהאנשים נרשמו בגלל שמגיע להם החזר מס הכנסה, אז הם חייבים להגיד איפה הם גרים.
דוד אמסלם: עלו פה הרבה דברים, אבל זה לא הדיון שלי.
דוד אמסלם: לא אכפת לי למה.
דוד אמסלם: דרך אגב, זה מה שעמד בפני בג"ץ.
דוד אמסלם: הוא אמר שצריך לתת זמן גם לערעורים וגם לרישום.
דוד אמסלם: אני מאמין שאם עכשיו ניתן אורכה והחבר'ה שם יבינו שזה רציני – אני מעריך שחלק מהאנשים חושבים: למה שאני ארשם?
דוד אמסלם: בין כה וכה לא יהיו בחירות.
דוד אמסלם: אבל אם הם מבינים שהעסק מתחיל להיות יותר רציני ובהסתברות גבוהה זה יקרה בתאריך הזה, אני מניח שאנשים יגידו: אם זה ככה באמת, בוא נלך להירשם.
מסעוד גנאים: היושב-ראש, אנחנו לא חושדים בכוונות שלך.
דוד אמסלם: אבל בוודאי ובוודאי אנחנו רוצים בחירות שמרב האנשים משתתפים בהן.
דוד אמסלם: הרי מה יעזור לנו אם 10% או 15% ישתתפו?
באסל גטאס: זה עדיין יותר טוב מאשר למנות.
דוד אמסלם: אני מדבר על הליך הבחירות.
בצלאל סמוטריץ': אתה יודע יפה מאוד שזה לא נכון.
בצלאל סמוטריץ': חמולה אחת רושמת את כל האנשים שלה.
דוד אמסלם: בסופו של עניין אתה משתדל שרוב הציבור ישתתף בבחירות.
דוד אמסלם: לדעתי, אם בסוף ההליך הציבור לא ישתתף בבחירות בכלל, זאת שאלה אחרת מה קורה כשהציבור לא משתתף בבחירות.
דוד אמסלם: זאת שאלה בסיסית בדמוקרטיה.
דוד אמסלם: מה קורה כשהציבור לא רוצה?
דוד אמסלם: זאת בעיה הרבה יותר קשה ממה שקורה שם ביישוב הספציפי.
דוד אמסלם: יש מדינות בעולם שמחייבות אזרחים להצביע ואם לא, קונסים אותם.
דוד אמסלם: אבל זאת שאלה אחרת ואני לא נכנס לזה.
דוד אמסלם: אני מקווה באמת, בעזרת השם, שתהיה שם גם עבודה קהילתית.
דוד אמסלם: שמשרד הפנים יבוא ויעבור שם, ישכנע את האנשים ויסביר להם שיבואו להירשם כדי שבאמת יהיה שם הליך קצת יותר רציני.
באסל גטאס: אפשר לשמוע את חוות דעת היועץ המשפטי מאחר ואנחנו מדברים על בחירות שנקבעו על-ידי בית המשפט?
דוד אמסלם: כבר קיימנו דיון בפעם הקודמת.
דוד אמסלם: בסופו של דבר שר הפנים מתייעץ אתנו וזו החובה שלו להתייעץ אתנו.
דוד אמסלם: אנחנו יכולים להמליץ לו כוועדה כל דבר, גם אם הוא לא שואל.
דוד אמסלם: אנחנו ככנסת סוברניים לקבל כל החלטה שאנחנו רוצים.
דוד אמסלם: דרך אגב, השר יכול לקבל את ההמלצה שלנו ויכול גם לא לקבל.
דוד אמסלם: אנחנו ממליצים.
דוד אמסלם: כמו שחוק מגיע אליי לפה ואני מרחיב אותו לאן שהוועדה מחליטה, אז גם פה אנחנו לוקחים את זה.
דוד אמסלם: כמו שאמרתי, אלה אותם פרמטרים, אותו היגיון והכול אותו דבר.
דוד אמסלם: לכן אני מביא את ההמלצה להצבעה ואני אקרא אותה: הוועדה ממליצה לשר הפנים לדחות את הבחירות במועצה האזורית אל קסום לפי הצעתו, שזה ב-25.4.2017, כדי לאפשר למספר מרבי של תושבים להירשם במרשם האוכלוסין ולממש את זכות הבחירה שלהם.
דוד אמסלם: יחד עם זאת, על-פי מידע שקיבלתי ועל-פי מידע שקיבלה הוועדה ולאור המלצות הרשות להסדרת ההתיישבות הבדואית בנגב וגורמים נוספים, התברר שהמצב שקיים במועצה האזורית אל קסום זהה לזה שקיים במועצה האזורית נווה מדבר.
דוד אמסלם: לפיכך, הוועדה ממליצה לשר לדחות גם את מועד הבחירות במועצה האזורית נווה מדבר לאותו מועד כדי לאפשר גם לתושבים לממש את זכות הבחירה שלהם.
דוד אמסלם: זה מה שאני מביא להצבעה עכשיו.
דוד אמסלם: מי בעד ההמלצה שירים את ידו.
דוד אמסלם: הצבעה בעד ההמלצה - 7 נגד - 2 נמנעים – אין ההמלצה נתקבלה.
דוד אמסלם: 7 בעד, 2 נגד, אין נמנעים.
דוד אמסלם: אני מבקש להוציא לשר את הפרוטוקול של הישיבה עוד היום, בגלל לוח הזמנים הצפוף.
דוד אמסלם: בגלל זה גם קיימנו את הדיון היום.
דוד אמסלם: אני מבקש להגיד לו שהוועדה המליצה לדחות את הבחירות.
דוד אמסלם: תודה רבה לכולם, אני סוגר את הישיבה.
דוד אמסלם: חג שמח ושנה טובה.
דוד אמסלם: אני מתכבד לפתוח את ישיבת ועדת הפנים והגנת הסביבה בנושא הקמת ועדת משנה לטיפול בסוגיות התכנון והבנייה במגזר והעדה הדרוזית - לפי סעיף 109א לתקנון הכנסת.
דוד אמסלם: דרך אגב, לפי חוות הדעת שקיבלתי מהייעוץ המשפטי, אני לא יכול לעשות משהו מגזרי אלא אני חייב לומר תכנון ובנייה.
דוד אמסלם: אני מציע שיושב ראש הוועדה יהיה חמד עמאר וחברי הוועדה יהיו חברי הכנסת יעקב אשר, עבדאללה אבו מערוף, ואם מישהו נוסף רוצה להצטרף בבקשה.
דוד אמסלם: בני, אתה רוצה להצטרף לוועדת המשנה?
זאב בנימין בגין: רעיון טוב.
דוד אמסלם: גם חבר הכנסת בני בגין יהיה חבר הוועדה.
זאב בנימין בגין: תקרא שוב את כותרת הוועדה.
דוד אמסלם: ועדה לטיפול במגזר הדרוזי בנושא תכנון ובנייה.
זאב בנימין בגין: אמרת שזה לא יכול להיות מגזרי.
זאב בנימין בגין: לכן לא הבנתי.
דוד אמסלם: אני רציתי להקים ועדת משנה שתטפל בכל סוגיית המגזר הדרוזי.
דוד אמסלם: זה מה שחמד עמאר ביקש ואני נעניתי לזה.
דוד אמסלם: אבל היועץ המשפטי אמר לי שאי אפשר אלא זה חייב להיות משהו מאוד מתוחם ושאומר על מה.
דוד אמסלם: לכן אנחנו אומרים רק לנושא תכנון ובנייה.
זאב בנימין בגין: רק במגזר הדרוזי.
דוד אמסלם: רק במגזר הדרוזי.
דוד אמסלם: אני אשמח מאוד אם אתה תשתתף אתם ותסייע בכל הנושא בניסיון שלך.
אכרם חסון: זה יקדם את הנושא, אם חבר הכנסת בגין יהיה אתנו.
דוד אמסלם: הוא לא יוציא לך כרטיס אדום אם לא תבוא, אבל אם תבוא, הוא ישמח.
דוד אמסלם: אני רוצה להצביע.
דוד אמסלם: בעד הקמת ועדת המשנה – פה אחד
דוד אמסלם: חמישה בעד.
דוד אמסלם: פה אחד.
דוד אמסלם: עמאר, שיהיה לך בהצלחה.
חמד עמאר: אני רוצה להודות לך.
חמד עמאר: אני חושב שוועדה לענייני תכנון ובנייה במגזר הדרוזי, זאת ועדה מאוד חשובה.
חמד עמאר: כולנו מכירים את הבעיה.
חמד עמאר: יחד עם החבר'ה, אני מקווה שנצליח לקדם את הנושא.
דוד אמסלם: אני נועל את הישיבה הזאת ועוד מעט נתחיל בישיבה הבאה.
דוד אמסלם: קיימנו דיון למטה על נושא המים ואיכשהו גלשנו קצת.
דוד אמסלם: אנחנו בדיון מהיר שהגישו חברי הכנסת אוסאמה סעדי, מיקי לוי ועיסאווי פריג' בנושא שיא בהיקף האלימות במגזר הערבי.
דוד אמסלם: אני מאוד שמח שסגן השר לשיתוף פעולה אזורי הצטרף אלינו.
דוד אמסלם: הוא גם כתב לי מכתב ב-30 למאי ובו נאמר: "אני מבקש לכנס בדחיפות את ועדת הפנים וזאת לאור ריבוי הרציחות ללא פענוח באזור הגליל.
דוד אמסלם: בתקופה האחרונה התרחשו עשרות מקרים של רצח באזור וזה ללא קצה של חוט באף אחד מהמקרים.
דוד אמסלם: להמשך טיפולך אודה".
דוד אמסלם: אני רוצה רק להכניס עוד איזשהו נתון לכל מעטפת הדיון.
דוד אמסלם: ב-6 בינואר קיימנו כאן דיון די ארוך בו השתתפו גם קצינים רבים ממשטרת ישראל והשר עצמו.
דוד אמסלם: דרך אגב, השר התנצל שלא יוכל להגיע לדיון כי הוא משתתף בישיבת קבינט.
דוד אמסלם: הוא רצה להשתתף.
דוד אמסלם: בדיון ההוא הצגנו את הנושא והחברים הציגו אותו בפרטי פרטים.
דוד אמסלם: אז השר הודיע לנו שהמשטרה תכין תכנית, בכוונתה יש להכין תכנית, על מנת לצמצם ולהילחם בפשיעה במגזר הערבי, במגזר של בני המיעוטים.
דוד אמסלם: מאז בא מפכ"ל חדש וכולי.
דוד אמסלם: אני חושב שאנחנו נשקול לעשות איזשהו דיון יותר עמוק בעניין הזה, יכול להיות שאני אעשה את זה בוועדה אחרת, כדי לבדוק מה המשטרה באמת באופן אופרטיבי עשתה ומה באמת היא מתכוונת לעשות ואיזה אמצעים מושקעים, ולא רק במלים וסיסמאות אלא במעשים.
דוד אמסלם: אם כן, קודם כל, ברשותכם, אני אעביר את רשות הדיבור לסגן השר ואחרי כן נעבור לחברי הכנסת האחרים.
איוב קרא: תודה אדוני היושב ראש.
איוב קרא: בוקר טוב לכל המשתתפים.
איוב קרא: אני חושב שהדיון היום הוא אולי הדיון הקריטי ביותר מבחינת המגזר הערבי בכלל.
איוב קרא: אנחנו היינו צריכים לקיים אותו כבר מזמן ולשמוע את דעת המערכת.
איוב קרא: אני באתי בכובע של אזרח מודאג, חבר כנסת ואני גם שותף בממשלה הנוכחית.
איוב קרא: מאחר ומדובר בסוגיה כל כך כואבת, כל כך בעייתית, אדוני היושב ראש, מן הראוי היה שגם השר חברי הטוב ארדן יהיה כאן, אבל כנראה יש דברים יותר חשובים, ובצדק.
דוד אמסלם: לא יותר חשובים אבל יותר דחופים.
איוב קרא: הם חשובים לא פחות אבל הנושא הזה לדעתי הוא באותה ליגה ומאוד היה חשוב להיות כאן.
איוב קרא: אני מקווה שכל הדברים האלה יעברו לאן שצריך ויש מספיק אנשים חשובים שאני רואה בין הציבור שבא לכבד את הדיון הזה.
איוב קרא: צריך להסתכל על הנושא של האלימות כמפגע הקשה ביותר במגזר הערבי.
איוב קרא: לצערי הרב אין כרגע – אבל צריך לבנות את זה – אמון במערכת, כך משתקף כשאתה מסתובב במגזר, לצערי.
איוב קרא: חשוב מאוד ואין כמוהו לייצר את האמון הזה.
איוב קרא: אני חושב שהמערכת שמוקמת כרגע בראשות ניצב חכרוש, אני מקווה שהיא תקבל את האמון הזה כי לא באים לפגוע באיש או לעשות איזשהו מהלך כדי לרמוס מישהו אלא כל המטרה היא טובת המגזר, בין היתר בנשק הלא חוקי שנמצא, בדברים שבעצם קורים יום יום ושעה שעה אותם אי אפשר לסבול.
איוב קרא: אני מקווה שהמערכת שמוקמת תוכל להביא בשורה יותר טובה מכפי שהיה עד היום.
איוב קרא: אני לא מאשים איש.
איוב קרא: אלה הנתונים הקיימים.
איוב קרא: אדוני, עשרות נרצחו.
איוב קרא: עשרות נרצחו בשנים האחרונות בגליל ולדעתי אין תשובה ולא הגיעו לקצה חוט ואני לא יודע מה הנסיבות אבל אולי נשמע מהמערכת את הסיבות לכך שבעצם לא מפענחים רצח אחד נאמר בפקיעין או בבית ג'אן או בנצרת.
איוב קרא: אין שום תשובה לחקירות בגין מקרים כאלה ואפילו לא שמענו בשורה בעניין הזה, שמישהו יושב בין כתלי הכלא.
איוב קרא: פשוט יוצא שפושעים מסתובבים ומשוטטים להם חופשי ואף אחד לצערי הרב לא נותן לנו את התשובות.
איוב קרא: אני באופן אישי כחלק מהמערכת הזאת פניתי מספר פעמים ואומרים חקירות.
איוב קרא: תכל'ס נסגרים תיקים, נפתחים תיקים מבלי לתת את הדעת על כך שבעצם כאן מערב פרוע כאשר מדברים על סוגיה שהיא אולי החשובה ביותר בחיינו.
איוב קרא: אני מבקש, אדוני היושב ראש, בתום הדיון, חשוב לשמוע מה אומרת המערכת.
איוב קרא: זאת כדי לדעת לאיזה כיוון ללכת כי כך אי אפשר להמשיך.
איוב קרא: זה פרדוכס שאין כמוהו.
איוב קרא: אני חושב שבמקומות אחרים מפוענחים רציחות עוד באותו לילה או תוך שבוע ואילו כאן בעצם לא קורה שום דבר.
דוד אמסלם: תודה רבה לסגן השר.
יוסף ג'בארין: תגיד שאלה לא המקרים הביטחוניים.
יוסף ג'בארין: שם זה מפוענח תוך כמה שעות.
יוסף ג'בארין: תגיד את זה.
דוד אמסלם: אני מציע לא ללכת לשם.
יוסף ג'בארין: זו האמת וגם סגן השר מכיר את זה.
איוב קרא: דוקטור ג'בארין, אנחנו ביחד בעניין הזה.
איוב קרא: זו סוגיה מאוד כואבת ואפילו לא פוליטית.
דוד אמסלם: אנחנו רוצים לפתור בעיה אמיתית שלא קשורה לפוליטיקה.
דוד אמסלם: זה לא הוויכוח.
דוד אמסלם: בואו נשאיר את זה שם.
דוד אמסלם: חבר הכנסת אוסאמה סעדי.
אוסאמה סעדי: אדוני היושב ראש, חבריי חברי הכנסת, כבוד סגן השר.
אוסאמה סעדי: אני מברך את כל האורחים הנכבדים שהגיעו לדיון החשוב הזה.
אוסאמה סעדי: את מאזן גנאים ראש עיריית סכנין וראש ועד ראשי הרשויות הערביות, גם את דוקטור סוהיל דיאב ראש עיריית טמרה, את עאטף ריפעת מזרזיר, את חיאם מהשלטון המקומי, את נעים שיבלי, את דוקטור ת'אבל אבו ראס ועופר, מנהלים משותפים של קרן אברהם, גם את שייח' כאמל ריאן שאני חושב שהוא הראשון במגזר הערבי שחרט על דגלו את העניין הזה של אלימות ויש לו את מרכז אמאן בחברה הערבית, את סאמח סלאימה אגבאריה מעמותת סיכוי ואת כל הנוכחים שהגיעו לדיון החשוב הזה.
אוסאמה סעדי: ראנין רחאל בת 19 מזרזיר, איהב אבולבאן בן 19, סנאד חאג' יחיא בן 26 מטייבה, עבדל נאסר אישבארה בן 30 מטייבה, מוחמד אגברייה מאום אל פאחם, חסין מחאג'די מאום אל פאחם, איברהים נבילסי בן 27 מעבלין, מוחמד חסנין בן 38 מעבלין, סמירה איסמעיל מנרמי בת 40, חסין קבלאן בן 51 מבית ג'אן, אחמד עד אל רפאי בן 16 מכפר סאלם ליד אום אל פאחם ונמצא כאן דוד שלו תאופיק.